România

Consiliul Local al comunei Sagna

Judeţul Neamţ

P R O C E S – V E R B A L

Încheiat astăzi 7.12.2016, în cadrul şedinţei extraordinare a Consiliului local al comunei Sagna.

Adunarea a fost legal convocată, prin Dispoziţia Primarului nr.203 din 5.12.2016, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi 13 consilierii, dintrun număr total de 15 în funcţie. Lipseşte motivat domnul consilier Bulai Marian şi Leonte Neculai. Adunarea fiind legal constituită poate să-şi înceapă lucrările cuprinse la ordinea de zi.

1. Proiect de hotărâre privind desemnarea preşedintelui de şedinţă.

Iniţiator Primarul comunei Iacob Gheorghe

1. Proiect de hotărâre privind rectificarea bugetului local pe anul 2016.

Iniţiator, Primarul comunei Iacob Gheorghe

1. Întrebări şi interpelări, cereri, prezentarea procesului verbal al şedinţei precedente.

Urmându-se ordinea alfabet cronologică, următorul consilier pentru funcţia de preşedinte de şedinţă este domnul Blaj Marcel.

Supusă la vot propunerea se aprobă, prin ridicare de mâini, având 13 voturi pentru, se declară aprobată, în forma prezentată.

Domnul preşedinte de şedinţă dă citire ordinii de zi, după care supune aprobării. Votarea s-a făcut prin ridicare de mâini, având 13 voturi pentru, se declară aprobată, în forma consemnată.

Primul proiect al rrdinii de zi fiind parcurs, se trece la următorul.

Se dă citire proiectului de hotărâre privind rectificarea bugetului local, se constată existenţa avizelor favorabile ale comisiilor de specialitate, după care se dă cuvântul contabilului unităţii.

Doamna contabil, Adăscăliţei Camelia, arată că s-a impus convocarea şedinţei extraordinare a consiliului local, motivat de faptul că avem primită suma de 50 mii lei pentru Şcoala Sagna; 11 mii lei pentru copii cu cerinţe speciale şi 60 mii lei pentru acoperirea necesarului pentru finanţarea îndemnizaţiilor persoanelor cu handicap şi o sumă de 238 mii lei pentru echilibrarea bugetului local, iar folosirea acestor sume impune urgenţa.

De dă cuvântul secretarului unităţii pentru a da unele detalii privitoare la numărul copiilor cu cerinţe speciale, condiţii pe care trebuie să le îndeplinească beneficiarii acestor sume. Sumele se repartizează prin Hotărâre a Consiliului Judeţean Neamţ, se primesc în bugetul local şi se distribuie la şcoală.

În continuare se dă cuvântul viceprimarului comunei, Dubău Florin, pentru a a da unele lămuriri cu privire la arieratele înregistrate şi necesitatea achitării acestor datorii.

Se constată că nu mai sunt înscreri la cuvânt, se trece la supunerea la vot a acestui proiect de hotărâre. Votarea s-a făcut prin ridicare de mâini, nefiind voturi contra sau abţineri, se declară aprobat cu cele 13 voturi pentru, în forma prezentată.

Domnul preşedinte de şedinţă constată că nu mai sunt înscrieri la cuvânt şi supune la vot procesul verbal al şedinţei precedente. Votarea s-a făcut prin ridicare de mâini, nefiind voturi contra sau abţineri, se declară aprobat, în forma consemnată.

Ordinea de zi fiind parcursă, se declară închise lucrările acestei şedinţe.

Preşedinte de şedinţă,

Consilier, Blaj Maricel

Întocmit,

Secretar, Lungu Teodora